വിദ്യാഭ്യാസത്തില് വിവേചനം പാടില്ല :ഓണ്ലൈന് വിദ്യാഭ്യാസം എല്ലാ കുട്ടികള്ക്കും ലഭ്യമാക്കണമെന്ന് സുപ്രീം കോടതി ന്യൂഡല്ഹി : രാജ്യത്തെ എല്ലാ കുട്ടികള്ക്കും ഓണ്ലൈന് വിദ്യാഭ്യാസ സൗകര്യം ഉറപ്പാക്കണമെന്ന് ആവശ്യപ്പെട്ട് സുപ്രീം കോടതി.വിദ്യാഭ്യാസത്തില് വിവേചനം പാടില്ലന്നും കോടതി വ്യക്തമാക്കി. ഭരണഘടന ഉറപ്പ് നല്കുന്ന വിദ്യാഭ്യാസത്തിനുള്ള അവകാശം യാഥാര്ത്ഥ്യമാകണമെങ്കില് സമൂഹത്തിലെ താഴേ തട്ടിലുള്ള കുട്ടികള്ക്ക് കൂടി ഓണ്ലൈന് വിദ്യാഭ്യാസം സാധ്യമാവേണ്ടതുണ്ടെന്ന് കോടതി വ്യക്തമാക്കി. ഇത് സംബന്ധിച്ച് സുപ്രീം കോടതി കേന്ദ്രസംസ്ഥാന സര്ക്കാറുകള്ക്ക് കത്തയച്ചു.സാമൂഹികമായും സാമ്ബത്തികമായും പിന്നോക്കം നില്ക്കുന്ന കുട്ടികള്ക്ക് ഓണ്ലൈന് വിദ്യാഭ്യാസം ഉറപ്പുവരുത്താനുള്ള ഫലപ്രദമായ മാര്ഗങ്ങള് രൂപീകരിക്കണം എന്നാവശ്യപ്പെട്ടാണ് കത്ത്.സൗകര്യങ്ങളുടെ അഭാവം മൂലം കുട്ടികള്ക്ക് വിദ്യാഭ്യാസം നിഷേധിക്കപ്പെടുന്നില്ലെന്ന് ഉറപ്പുവരുത്താന് ശാശ്വതമായ ഒരു പരിഹാരം വികസിപ്പിക്കാന് കേന്ദ്രവും സംസ്ഥാന സര്ക്കാരുകളും സംയുക്തമായി പ്രവര്ത്തിക്കണമെന്ന് ജസ്റ്റിസ് ഡി വൈ ചന്ദ്രചൂഡിന്റെ നേതൃത്വത്തിലുള്ള ബെഞ്ച് പറഞ്ഞു. സാമ്ബത്തികമായും സാമൂഹികമായും പിന്നോക്കം നില്ക്കുന്ന കുട്ടികള്ക്ക് ഓണ്ലൈന് വിദ്യാഭ്യാസത്തിനുള്ള സൗകര്യങ്ങള് സ്വകാര്യ സ്കൂളുകള് ഏര്പ്പെടുത്തണമെന്ന് മുന്പ് ഡല്ഹി ഹൈക്കോടതി ഉത്തരവിട്ടിരുന്നു. ഹൈക്കോടതി വിധിക്കെതിരെ അണ്എയ്ഡ് റെക്കഗ്നൈസ് പ്രെവറ്റ് സ്കൂള്സ് ആക്ഷന് കമ്മിറ്റി നല്കിയ ഹര്ജി പരിഗണിക്കുകയായിരുന്നു കോടതി.